**Grundejerforeningen Kløverbladet, Bestyrelsesmøde d. 26.4.2010**

Til stede: Tina, Marc, Mette, Mie, Liz og Klaus

**Godkendelse af referat fra den 13. april.**

Referatet blev godkendt.

**Godkendelse af referat fra Generalforsamlingen**

Referatet blev godkendt.

**Konstituering af bestyrelsen**

Tina har solgt sit hus og trækker sig fra bestyrelsen dags dato. Liz (suppleant) indtræder herefter i bestyrelsen.

Ny konstituering:

Formand: Liz

Kasserer: Klaus

Sekretær og web: Mie

Medlem: Marc

Medlem: Mette

**Multisportbane/ Idrætsforeningen**

Det blev endeligt besluttet, at få lagt en kunstgræsbelægning på tennisbanen. Der blev valgt en blå belægning med gul/hvid afstribning. Arbejdet påtænkes udført i juli måned. Klaus står for kontakten til HP Tennis.

Freinetskolen har accepteret en ny løbende aftale for brug af multiboldbanen for en årlig betaling på kr. 12.000. Aftalen har tre måneders gensidig opsigelse.

Der er indgået en aftale med børneinstitutionen Lillekilde om indmeldelse i idrætsforeningen på almindelige vilkår, dog med forhøjet kontingent på 1.200 kr. om året.

**Vejfest**

Der planlægges vejfest lørdag den 7. august. Udover aftenfest med fælles gril planlægges der loppemarked, børneaktiviteter mm. om eftermiddagen.

Festudvalget bør overvje at bruge nogle af de afsatte midler til leje af en stor baldakin. Freinetskolen har en stor gril der kan lånes (Klaus).

Festudvalg: Mette, René, Liz

**Park + arbejdsdag**

Der er problemer med meget affald i det grønne område. Det blev besluttet at opsætte nogle flere affaldsstativer rundt omkring på området. Gerne nogle af træ der ”falder ind”. Liz undersøger udvalg og priser.

Arbejdsdag planlægges til efteråret. Vi forsøger at koordinere med en af Freinetskolens arbejdsdage i håb om at de, som flittige brugere af anlægget, vil give en hjælpende hånd. Klaus vender tilbage med datoforslag.

**Evt.**

ISS har været her for at spule kloaker i hehold til den tidligere indgået aftale, men da der ikke var givet varsel var de fleste brønde utilgængelige. Der er usikkerhed omkring hvad der er aftalt og om det overhovedet er den bedste løsning vi har. Marc følger op og tager kontakt til ISS vedr. ny dato til efteråret.

Mette har deltaget i orienteringsmødet om kvarterplanen for Ny Ellebjerg og fortalte lidt om de forskellige visioner for området. Der var enighed om, at vi bør holde os orienterede om, hvad der løbende vedtages i lokalplanen.

/ref. Mie